《解连环 同青藜纬云彦吉小饮旗亭观剧》
清代·李良年

冷云吹絮。恨片时遮断，斜阳归路。一带寒沙，赏酒旗轻，挂在晚路疏树。

小桥红板曾伤别，又底事、玉骢骄驻。怪倡条、冶叶牵情，春向狭斜无数。

十二回栏深倚，有翠鬟如画，携手堪赋。笑语分明，记得曾逢，不省旧游何处。

尊前画壁重相见，帘外辛夷如雨。且休调、钿管银筝，只许莺声低诉。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。